Husky Siberia

Husky Siberia (, ) ialah satu baka anjing pekerja bersaiz sederhana hingga besar dan berbulu padat yang berasal dari Siberia timur laut. Baka ini tergolong dalam keluarga genetik spits. Baka ini boleh dikecam mengikut bulu dua lapis tebal, telinga segi tiga tegak, dan tanda yang tersendiri.

Husky ialah baka sangat giat, bertenaga, dan bingkas yang leluhurnya datang dari persekitaran sangat sejuk dan teruk Artik Siberia. Husky Siberia dibiakbakan oleh orang Chukchi di Asia Timur Laut untuk menarik muatan berat di sepanjang jarak panjang melalui keadaan sukar. Anjing ini diimport ke Alaska semasa Kerubut Emas Nome dan kemudian tersebar ke Amerika Syarikat dan ke Kanada. Ia pada awalnya dihantar ke Alaska dan ke Kanada sebagai anjing tarikan tetapi cepat memperoleh status haiwan peliharaan keluarga dan anjing pertunjukan.

Husky Siberia terkenal

Husky Siberia memperoleh kepopularan dengan kisah "Great Race of Mercy", pengangkutan serum ke Nome 1925, yang menjadikan anjing-anjing Balto dan Togo terkenal. Sungguhpun Balto lebih terkenal daripada kedua-duanya, dan merupakan anjing yang menghantar serum ke Nome selepas larian 53 batu akhir, Togo merupakan yang melakukan larian terpanjang daripada larian berganti-ganti tersebut, memandu pemandunya Leonhard Seppala dalam perjalanan 91 batu yang termasuk menyeberangi Norton Sound yang berbahaya ke Golovin.

Sebuah patung gangsa Balto yang telah dipamerkan di Central Park Bandar Raya New York sejak 1925 merupakan salah satu ciri popular dengan buat masa panjang.

Beberapa ekor husky Siberia baka tulen menggambarkan Diefenbaker, si teman "separuh serigala" kepada Konstabel RCMP Benton Fraser, dalam siri TV CBS/Alliance Atlantis Due South.

Pada 1960, Tentera Darat Amerika Syarikat mengambil alih sebuah projek untuk membina kemudahan di bawah ais untuk pertahanan dan penyelidikan angkasa, Camp Century, sebahagian daripada Projek Iceworm melibatkan 150+ orang kakitangan yang juga membawa bersama mereka maskot tidak rasmi, seekor husky Siberia bernama Mukluk.

Husky Siberia merupakan maskot bagi pasukan atletik bagi beberapa buah sekolah dan kolej, termasuk: Universiti Illinois Utara (Northern Illinois Huskies), Universiti Connecticut (Connecticut Huskies, Jonathan), Universiti Teknologi Michigan (Michigan Tech Huskies, Blizzard) dan Universiti Washington (Washington Huskies, Harry).

Lihat juga
 Anjing Eskimo Kanada
 Anjing Greenland
 Husky Alaska
 Laika (baka anjing)
 Malamut Alaska

Rujukan

Pautan luar

  
  
 Kelab Husky Siberia Amerika Syarikat 
 SiberianHusky.org 

Baka anjing
Baka anjing berasal dari Rusia
Baka anjing tarikan
Baka spits